  Анжелика Тихонова корреспондент Суд приставъёслэн федерал ёзэссылэн элькунъя управлениелэн кивалтӥсезлэсь ужзэ быдэсъясе юнматэмын Игорь Наговицын. Со сярысь журналистъёслы ивортӥз удысэтэн али кивалтӥсь Ильнур Махмутов. Со 24-тӥ толшорысен Башкирие ужаны выже. Азьвыл Наговицын управленилэн кивалтӥсезлэн воштӥсез вал. Выль интыуже юнматон сярысь путэт 12-тӥ толшоре гожтэмын. Тодады вайытом, Ильнур Махмутов Удмуртиысь уж интызэ кельтоз но Суд приставъёслэн федерал ёзэссылэн Башкирияя управлениеныз кивалтӥсе пуксёз шуыса тодмо луиз 19-тӥ толшоре. Азьвыл со бускель улосын ужаз вал ини. 2002-тӥ арысен 2013-тӥ арозь Башкириысь управлениын пӧртэм уж интыосын тыршиз, элькунлэн валтӥсь суд приставезлэн воштӥсез но вал.  Тегъёс: Мерлык Ижкар Удмуртия Башкирия ужасьёс судприставъёс  